**Szám:** 1-13/2022.

15. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. december 15-i rendes, nyilvános ülésére**

**Tárgy:** Döntés a volt gimnázium épületében szükséges helyreállítási munkáról

**Tisztelt Képviselő-testület!**

A képviselő-testület a 123/2022. (X. 27.) számú képviselő-testületi határozatával döntött arról, hogy a Zalaszentgrót, Batthyány u. 15. szám alatti, volt gimnázium épületében közös finanszírozással energiahatékonyság növelő karbantartási munkálatok valósuljanak meg, melynek fedezetét az Önkormányzat 2022. évi költségvetésének karbantartási kiadásaiból bruttó 6 millió forint összegben, továbbá a Zalaszentgróti Szociális Család- és Gyermekjóléti Központ 2022. évi költségvetésének dologi kiadásaiból bruttó 4 millió forint összegben biztosította. Örömmel nyugtáztatjuk, hogy a nyílászárók cseréje 2022. december 7-i teljesítéssel megvalósult.

Az ajánlatok bekérésénél a helyreállítási munkálatokra ajánlatot nem kértünk, mivel a bizonytalan feltárási körülmények előre nem tervezhető munkálatok beárazását jelentette volna. A teljes helyreállítási feladatokra árajánlatot csak a beépítés megvalósulása után tudtunk kérni, amely keretében el kell végezni a belső spaletták EPS-sel történő javítását, felső spaletta gipszkartonnal történő borítását, élvédővel történő rögzítését, festési munkálatok elvégzését; a külső spaletták 3 oldali XPS-sel történő javítását. A teljes munkálatra kapott árajánlat szerint a kivitelezés költségei anyag és munkadíj vonatkozásában bruttó 2.898.176,-Ft összeget jelent.

Az anyagköltségre és kis részben a munkadíjra a fedezet a 123/2022. (X. 27.) számú képviselő-testületi határozat alapján rendelkezésre áll, azonban további bruttó 2 millió Ft vonatkozásában szükséges forrást biztosítani a munkálatok esztétikus befejezéséhez, mely a 2022. évi költségvetés általános működési tartaléka terhére biztosítható.

Kérem a Tisztelt Képviselő-testületet, hogy az előterjesztés megvitatását követően fogadja el az alábbi határozati javaslatot.

**Határozati javaslat:**

Zalaszentgrót Város Önkormányzata Képviselő-testülete az előterjesztésben foglaltak alapján a Zalaszentgrót, Batthyány u. 15. szám alatti, volt gimnázium épület egy részében történt karbantartási munkálatok utáni helyreállítás elvégzését jóváhagyja, melyhez további bruttó 2 millió forintot az Önkormányzat 2022. évi költségvetésének általános működési tartaléka terhére biztosít.

A Képviselő-testület felhatalmazza a polgármestert a szükséges intézkedések megtételére.

Határidő**:** 2023. január 31.

Felelős**:** Baracskai József polgármester

**Zalaszentgrót**, 2022. december 12.

|  |  |
| --- | --- |
|  | **Baracskai József**  polgármester |

A határozati javaslat a törvényességi

előírásoknak megfelel.

|  |  |
| --- | --- |
|  | **Dr. Simon Beáta**  jegyző |