Szám: 1-13/2022. 4. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. december 15-i rendes, nyilvános ülésére**

**Tárgy:** Vállalkozó háziorvosok rezsidíj átalányának megállapítása

**Tisztelt Képviselő-testület!**

Zalaszentgrót Város Önkormányzata Képviselő-testülete a 2021. december 16-án tartott ülésén, a 161/2021. (XII. 16.) számú határozatában állapította meg a vállalkozó háziorvosok 2022. évre vonatkozó rezsi átalány költségét az alábbiak szerint:

* + - * Dr. Arányi István és Társa Bt 65.000 Ft/hó
      * Dr. Wellmann és Társa Bt. 65.000 Ft/hó
      * Dr. Pőcze és Társa Bt. 65.000 Ft/hó
* Tóth – Nyéki Eü. KKT 65.000 Ft/hó
  + - * Dr. Debreczi Szerén 65.000 Ft/hó
      * Dr. Tandary Sándor 65.000 Ft/hó
      * Szántai-Med Járóbeteg Orvosi Ellátó Bt. 65.000 Ft/hó

A Városi Önkormányzat Egészségügyi Központja költségvetését áttekintve az látható, hogy a 2022. évre megállapított összegekkel – a meghatározott leosztási arányoknak megfelelően történő számítás révén – a befizetett összegek a tényleges költségeket nem fedezik. Ennek indoka a 2022. évben bekövetkezett energiaválság, mely jelentősen megnövekedett összegű közüzemi díjakat eredményez az áram és a gázszolgáltatás tekintetében egyaránt.

A Zalaszentgróti Közös Önkormányzati Hivatal munkatársai egyeztetést folytattak a Városi Önkormányzat Egészségügyi Központjával, mely eredményeképpen 2022. évre vonatkozóan a havonta fizetendő rezsiköltség összegét az előző évhez képest 20.000 Ft/hó összeggel javasolt emelni, amely 85.000 Ft/hó összegben megállapítását jelenti. A Városi Önkormányzat Egészségügyi Központja intézményvezetője a rezsi átalány költségének változásával kapcsolatban az érintett háziorvosokkal 2022. december 5-én egyeztetést kezdeményezett, amelyen az érintettek tájékoztatása a díjemelésről megtörtént, azt elfogadták.

A fentiekre tekintettel 2023. január 01. napjától a vállalkozó háziorvosok rezsidíj átalány előleg összegét havonta 85.000 Ft/hó összegben javaslom megállapítani.

A Pénzügyi és Ügyrendi Bizottság az előterjesztést 2022. december 08-i ülésén megtárgyalta, és az 54/2022. (XII.8.) számú határozatában javasolja Zalaszentgrót Város Önkormányzata Képviselő-testületének a határozati javaslat elfogadását.

Kérem a Tisztelt Képviselő-testületet, hogy az előterjesztést tárgyalja meg, majd azt követően fogadja el a következő határozati javaslatot:

**Határozati javaslat:**

Zalaszentgrót Város Önkormányzata Képviselő-testülete a vállalkozó háziorvosok 2023. évi rezsidíj átalány előlegeit az alábbiak szerint állapítja meg:

* + - * Dr. Arányi István és Társa Bt 85.000 Ft/hó
      * Dr. Pőcze és Társa Bt. 85.000 Ft/hó
* Tóth – Nyéki Eü. KKT 85.000 Ft/hó
  + - * Dr. Debreczi Szerén 85.000 Ft/hó
      * Dr. Tandary Sándor 85.000 Ft/hó
      * Szántai-Med Járóbeteg Orvosi Ellátó Bt. 85.000 Ft/hó

A Képviselő-testület felkéri a jegyzőt, hogy a döntésről a Városi Önkormányzat Egészségügyi Központja intézményvezetőjét a határozati kivonat egy példányának megküldésével értesítse.

Határidő**:** 2022.december 31.

Felelős**:** Dr. Simon Beáta jegyző

**Zalaszentgrót**, 2022. december 12.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |